**Ministru kabineta noteikumu projekta**

**„Grozījumi Ministru kabineta 2013. gada 3. janvāra noteikumos Nr. 5 „Dabas lieguma „Liepājas ezers” individuālie aizsardzības un izmantošanas noteikumi””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikuma projekts „Grozījumi Ministru kabineta 2013. gada 3. janvāra noteikumos Nr. 5 „Dabas lieguma „Liepājas ezers” individuālie aizsardzības un izmantošanas noteikumi”” (turpmāk – noteikumu projekts) sagatavots saskaņā ar likuma „Par īpaši aizsargājamām dabas teritorijām” 14. panta otro daļu un 17. panta otro daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Grozījumu Ministru kabineta 2013. gada 3. janvāra noteikumos Nr. 5 „Dabas lieguma „Liepājas ezers” individuālie aizsardzības un izmantošanas noteikumi”” (turpmāk - MK noteikumi Nr. 5) nepieciešamība izriet no:1. Vajadzības precizēt MK noteikumu Nr. 5 1. pielikuma dabas lieguma „Liepājas ezers” funkcionālo zonu shēmā ietverto kuģošanas līdzekļu piestātņu (turpmāk – piestātne) atrašanās vietas, nosakot piestātnes atbilstoši šā brīža situācijai un lietojuma vajadzībai dabā. Liepājas pilsētas dome 2016. gada sākumā vērsās Vides aizsardzības un reģionālajai ministrijā (turpmāk – Ministrija) ar lūgumu pārskatīt MK noteikumu Nr. 5 1. pielikumā noteiktās piestātņu vietas.Dabas aizsardzības pārvalde (turpmāk – Pārvalde) 2016. gada vasarā veica piestātņu, kas iekļautas MK noteikumu Nr. 5 1. pielikumā, izvērtējumu, konstatējot, vai tās šobrīd ir izveidotas un iesniedza Ministrijai izvērtēšanai priekšlikumus (2016. gada 18. jūlija vēstule Nr. 1.5/161/2016-N) par vairāku piestātņu pārcelšanu uz vietām, kurās šobrīd atbilstoši situācijai dabā konstatēts, ka tās ir nepieciešamas. Ministrija veica iesniegto priekšlikumu izvērtējumu un piestātņu vietu precizējumus un izmaiņas MK noteikumu Nr. 5 1. pielikumā. Noteikumu projekta saskaņošanās gaitā panākta vienošanās par šādām piestātņu vietām:1) piestātne Nr. 1 “Kaija ZS, Zirgu sala 2”: precizēts piestātnes nosaukums “Zirgu sala”;2) piestātne Nr. 6, „Starts, Lauku iela 60”: precizēts piestātnes nosaukums atbilstoši tās atrašanās vietai dabā: „Starts, Ulmales iela 17”;3) piestātne Nr. 8, „Meldri, Slapjā iela 1” svītrota un tās vietā noteikta no jauna piestātne „Starts 2, Ulmales iela 19”, kas vēsturiski jau šajā vietā atradusies;4) piestātne Nr. 13, „Vēja ferma” tiek svītrota un tās vietā noteikta piestātne „Grīnvalti”, kur dabā jau šobrīd ir piestātne, kas darbojas;5) piestātne Nr. 16 „Kāpas”, kas atrodas Maiļragā, tiek svītrota un tās vietā tiek noteikta jauna piestātne Zirgu salā ar nosaukumu „Zirgu sala 2”;6) piestātne Nr. 27 „Pašvaldība (64780060669)” tiek pārcelta uz Golodova dambi un nosaukta “Golodova dambis”.Tādējādi kopējais piestātņu skaits paliek nemainīgs ‑ 33 piestātnes, kas atbilst Dabas aizsardzības plāna „Dabas aizsardzības plāns dabas liegumam „Liepājas ezers” 2008.-2023. gadam”(<http://www.liepaja.lv/upload/Pashvaldiiba/Dome/Vides_nodalja/dap_liepajas_ezers.pdf> ) (turpmāk – Plāns) rekomendētajam piestātņu skaitam, lai nodrošinātu Liepājas ezera dabas vērtību saglabāšanos un to kvalitātes nepasliktināšanos.Iemesli jaunas piestātnes izveidošanai Zirgu salā („Zirgu sala 2”) ir šādi:Viens no Plānā paredzētajiem apsaimniekošanas pasākumiem ir degradēto ezera piekrastes daļu sakārtošana (pasākums B4), kas paredz Zirgu salas sakārtošanu. Zirgu salas teritorijas sakārtošana paredz gružu izvešanu, krūmu izciršanu un atpūtas vietas ierīkošanu. Ņemot vērā minēto, Liepājas dome ir iecerējusi teritoriju (dabas lieguma dabas parka zona Zirgu salā) labiekārtot, attīstot brīvdabas un sporta aktivitāšu centru un izveidojot gan mierīgās atpūtas, gan aktīvās atpūtas zonu. Tādējādi būs nepieciešams nodrošināt apmeklētāju drošību ne tikai uz sauszemes, bet arī ūdenī. Zirgu salā 2014. gada septembrī, pēc Liepājas domes pasūtījuma, veikts sertificēta biotopu eksperta teritorijas apsekojums un saņemts atzinums par augu un biotopu izpēti Liepājas ezera Zirgu salā. Atzinumā norādīts, ka apsekotajā teritorijā (dabas lieguma „Liepājas ezers”, dabas parka zonā - Zirgu salā) nav konstatēti biotopi, kas atbilst Latvijas vai Eiropas Savienības aizsargājamu biotopu sarakstam(<http://www.liepaja.lv/upload/vide/par_augu_sugu_un_biotopu_izpeti_liepajas_pilsetas_zirgu_sala.pdf> ). Liepājas ezers robežojas ar starptautisko lidostu „Liepāja” un, tādējādi, lai ievērotu Eiropas Savienības lidlauku regulējuma noteiktās prasības, nepieciešams nodrošināt lidostas drošības ievērošanu no ūdens daļas - Zirgu salas tuvumā.2. No 2014. gada, funkcionālo zonu robežu ģeotelpiskie dati ir pieejami Dabas datu pārvaldības sistēmā „OZOLS” atbilstoši normatīvajiem aktiem par dabas datu pārvaldības sistēmas uzturēšanas, datu aktualizācijas un informācijas aprites kārtību. Secīgi ‑ noteikumu projektā tiek precizēts MK noteikumu Nr. 5 4. punkts un svītrots 2. pielikums.Noteikumu projekta mērķis :Precizēt (svītrojot vai pārceļot uz citu vietu) atsevišķu kuģošanas līdzekļu piestātņu vietas, kas noteiktas MK noteikumu Nr. 5 1. pielikumā - „Dabas lieguma „Liepājas ezers” funkcionālo zonu shēma”, un noteikt, ka dabas lieguma „Liepājas ezers” funkcionālo zonu robežu ģeotelpiskie dati turpmāk pieejami Dabas dati pārvaldības sistēmā „OZOLS”. |
| 3. | Projekta izstrādē iesaistītās institūcijas | Ministrija, Pārvalde. |
| 4. | Cita informācija | Nav |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Liepājas pilsētas un Nīcas novada pašvaldības un to iedzīvotāji, un apmeklētāji, kuri izmanto laivu piestātnes.Kuģošanas līdzekļu piestātņu izmaiņas tiek veiktas atbilstoši iepriekš veiktajam izvērtējumam dabā un veicot piestātņu maiņu saskaņojumu ar pašvaldībām, kuru teritorijā tās atrodas. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Saistībā ar noteikumu projektu izmaiņas būs nepieciešams veikt šādos pašvaldību saistošajos noteikumos: 1. Liepājas pilsētas domes 2014. gada 24. aprīļa saistošie noteikumi Nr. 8 “Saistošie noteikumi [par licencēto amatierzveju – makšķerēšanu – Liepājas ezerā](http://likumi.lv/ta/id/268429-par-licenceto-amatierzveju-makskeresanu-liepajas-ezera%22%20%5Ct%20%22_blank)”;2. Nīcas novada domes 2014. gada 14. aprīļa saistošie noteikumi Nr. 3 “Par Nīcas novada teritorijas plānojumu 2013.–2025. gadam”;Abos minētajos saistošos noteikumos būs precizējamas kuģošanas līdzekļu piestātņu vietas. Normatīvie akti neizvirza prasību veikt tūlītējus grozījumus teritorijas plānojumā un pašvaldību saistošos noteikumos. Saskaņā ar Administratīvā procesa likuma 15. pantu sesto daļu, ja tiek konstatēta pretruna starp dažāda juridiskā spēka tiesību normām, piemēro to tiesību normu, kurai ir augstāks juridiskais spēks. |
| 2. | Atbildīgā institūcija | Liepājas pilsētas domeNīcas novada dome |
| 3. | Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 7.4.1apakšpunktu sabiedrības pārstāvji ir aicināti līdzdarboties, rakstiski sniedzot viedokli par noteikumu projektu tā izstrādes stadijā. Sabiedrības pārstāvji ir informēti par iespēju līdzdarboties, publicējot paziņojumu par līdzdalības procesu ministrijas tīmekļa vietnē. |
| 2. | Sabiedrības līdzdalība projekta izstrādē | Noteikumu projekts 2016. gada 12. septembrī ievietots Ministrijas publiskā tīmekļa vietnē: [www.varam.gov.lv](http://www.varam.gov.lv). |
| 3. | Sabiedrības līdzdalības rezultāti | Noteikumu projekts 2016. gada 12. septembrī tika nosūtīts Liepājas novada domei, Grobiņas novada domei un Nīcas novada domei atzinumu sniegšanai saskaņā ar likuma „Par īpaši aizsargājamām dabas teritorijām” 12. panta ceturto daļu. Liepājas pilsētas dome un Grobiņas novada dome sniedza pozitīvus atzinumus. No Nīcas novada domes tika saņemts atzinums, kurā dome informēja, ka nepiekrīt plānotajām laivu piestātņu izmaiņām.2017. gada 24. februārī notika starpministriju sanāksme, kuras laikā sanāksmes dalībnieki vienojās, ka Nīcas novada dome pārskatīs iespējamo piestātņu maiņu sava novada teritorijā. Ministrija 2017. gada 10. martā saņēma Nīcas novada domes vēstuli (vēstule Nr. 2.1.10/184) *Par Liepājas ezera laivu piestātnēm*, kurā sniegti priekšlikumi pārceļamajām piestātnēm. Nīcas novada domes izteiktie priekšlikumi ņemti vērā un atbilstoši veiktas izmaiņas noteikumu projekta 5. punktā, ar ko izsaka jaunā redakcijā MK noteikumu Nr. 5 1. pielikumu. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministrija, Pārvalde, Liepājas pilsētas un Nīcas novada pašvaldība. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neparedz jaunu institūciju izveidi, likvidāciju vai reorganizāciju.Jaunas institūcijas nav jāveido un esošās nav jāreorganizē. |
| 3. | Cita informācija | Nav |

**Anotācijas III un V sadaļa – projekts šo jomu neskar.**

Vides aizsardzības un reģionālās

attīstības ministrs Kaspars Gerhards

Vides aizsardzības un reģionālās attīstības ministrijas

valsts sekretārs Rinalds Muciņš

Puriņa 67026587

kristine.purina@varam.gov.lv